**Безплатен предизборен** диспут по програма „Радио Видин“ – на 08.10.2024 г., вторник, 09:15 - 10.30 ч. с тема: „Визия на политическите сили за справяне с демографската криза и икономическо развитие на Северозападна България. Идеи в помощ на изоставащите български региони.“ – водещ: Цветомир Цветанов.

**Платен предизборен диспут** по програма „Радио Видин“ - на 14.10.2024 г., понеделник, 09.15 - 10.30 ч. с тема: „Ускорено обновяване на инфраструктурата в Северозападна България. Пълноценно използване на българските части от паневропейски коридори №4 (Видин-Кулата) и №7 - река Дунав. Земеделие, чиста енергия и екология, здравеопазване и социални грижи.“ - водещ: Йорданка Петрова.

**Безплатен предизборен** диспут по програма „Радио Видин“ – на 22.10.2024 г., вторник, 09.15 - 10.30 ч. с тема: „Приоритетите на 51-вото Народно събрание. Основни предизвикателства пред България във вътрешен и външнополитически план“ – водещ: Цветомир Цветанов.

В диспутите могат да участват представители на партиите, коалициите и инициативните комитети или техните регистрирани кандидати. В един диспут може да участва само по един представител на партиите, коалициите, инициативните комитети

или техен кандидат. Участие на представител на партиите, коалициите, инициативните комитети или техен кандидат се допуска единствено на място в студиото на съответната

програма на БНР.

Времето на участниците в безплатните диспути се разпределя поравно, а в платените - според заявката на съответната партия, коалиция или инициативен комитет.

Партиите, коалициите и инициативните комитети, регистрирани за участие в изборите, заявяват участието на своите представители или кандидати в съответния диспут в срок най-късно до 48 часа преди началото на диспута.